ซิด - วิกิพีเดีย

# ซิด

### จากวิกิพีเดีย สารานุกรมเสรี

ภาพของซิด ใน ไฟนอลแฟนตาซี VII

ซิด (Cid) (「シド」, Shido, シド?) คือ ตัวละครในเกมชุด ไฟนอลแฟนตาซี ที่ปรากฏแทบทุกภาค และมักจะมีเนื้อเรื่องเกี่ยวกับเรือเหาะและมีสัมพันธ์อันดีกับผู้หญิงชื่อฮิลด้า แต่ถึงจะชื่อเหมือนกัน ก็ไม่ใช่คนเดียวกัน แต่ละภาคจะมีบทแตกต่างกันดังนี้

ไฟนอลแฟนตาซี
  ไม่ได้ปรากฏตัวอย่างเป็นทางการ แต่ถูกกล่าวถึงในเมืองลูเฟเนีย ในฐานะผู้คิดค้นและประดิษฐ์เรือเหาะ
ไฟนอลแฟนตาซี II
  ซิด เป็นคนขับเรือเหาะในเมืองพอฟท์ ซึ่งผู้เล่นต้องใช้บริการของซิดในการเดินทาง
ไฟนอลแฟนตาซี III
  ซิด เฮซ (Cid Haze) ซิดเป็นตัวละครที่สร้างเรือเหาะ แต่ติดกับกับดักของจินน์ในหมู่บ้าน และได้เสนอให้นักรบทั้งสี่ยืมเรือเหาะเพื่อไปปราบจินน์ และเมื่อสำเร็จซิดได้เดินทางกลับหมู่บ้านคานาน
ไฟนอลแฟนตาซี IV
  ซิด โพลเลนดีน (Cid Pollendin) เป็นครั้งแรกที่เขาได้มาเป็นพรรคพวกในกลุ่ม เป็นผู้คิดค้นเรือเหาะของอาณาจักรบารอน เขาเป็นเพื่อนกับเซซิลและโรซ่า ในช่วงกลางของเกมเขายอมเอาตัวเองเป็นระเบิดเพื่อปิดกั้นกองกำลังของโกลเบซไม่ให้เข้ามาในอาณาจักรคนแคระได้ แต่ก็รอดชีวิตมาได้ ซึ่งเขาจะพักอยู่ในปราสาทคนแคระ
ไฟนอลแฟนตาซี V
  ซิด เพรเวีย (Cid Previa) ซิดเป็นผู้อาวุโสในกลุ่มนักประดิษฐ์ที่คิดค้นเครื่องจักรในการดึงพลังงานมาจากคริสตัลแห่งไฟ เป็นครั้งแรกที่ซิดจะมีญาติซึ่งก็คือมิด
ไฟนอลแฟนตาซี VI
  ซิด เดล นอร์ท มาร์เกซ (Cid del Norte Marguez) ซิดเป็นหัวหน้ากลุ่มนักวิจัยของอาณาจักรแห่งหนึ่ง ในการคิดค้นพลังเวทมนตร์จากสัตว์อสูร โดยซิดเป็นคนสนิทของเซลีส
ไฟนอลแฟนตาซี VII
  ซิด ไฮวินด์ (Cid Highwind) เป็นพรรคพวกในกลุ่ม และเป็นนักขับเครื่องบิน จึงมีหน้าที่ขับเรือเหาะที่เขาเป็นคนสร้างเองชื่อว่า ไฮวินด์
ไฟนอลแฟนตาซี VIII
  ซิด คราเมอร์ (Cid Kramer) เป็นอาจารย์ใหญ่ของบาลัมการ์เด้น ซึ่งเป็นโรงเรียนของ สควอลล์ ตัวเอก
ไฟนอลแฟนตาซี IX
  ซิด ฟาบูล (Cid Fabool) เป็นพระราชาของ มหานครลินบรัม
ไฟนอลแฟนตาซี X
  และ X-2 : เป็นพ่อของตัวละครหลัก ริกคุ และเป็นคนขับเรือบิน
ไฟนอลแฟนตาซี XI
  เป็นตัวละครของเผ่ามนุษย์ อาศัยอยู่ในเมือง Bastok
ไฟนอลแฟนตาซี XII
  ดอกเตอร์ ซิดดอลฟัส เดเมน บุนานซา(Doctor Cidolfus Demen Bunansa) เป็นผู้อำนวยการสถานวิจัยดราคลอร์ (เป็นครั้งแรกที่ซิดถูกกำหนดให้เป็นตัวโกง)
ไฟนอลแฟนตาซี แท็กติกส์
  ซิดดอลฟาส ออร์ลันดู (Cidolfas Orlandu) เป็นนายพลของไอวาลิซและถือดาบในตำนานเอกซ์คาลิเบอร์
ไฟนอลแฟนตาซี แทกติกส์ แอดวานซ์
  ซิด แรนดัลล์ (Cid Randall) ในโลกแห่งความเป็นจริงเขาเป็นพ่อของมิวท์และเป็นคนติดเหล้า แต่ในโลกไอวาลิซเขาเป็นพระราชาผู้ปกครองโลกและเป็นหัวหน้าของเหล่าจัดจ์แมนทั้งหมด ภรรยาของเขาคือเรเมดี้ ผู้เล่นสามารถนำเขามาเล่นได้ ถ้าเคลียร์ภารกิจทั้ง 300 ภารกิจได้ครบ
ไฟนอลแฟนตาซี เดอะ สปิริต วิธอิน
  ดร.ซิด (Dr.Sid) เขาเป็นอาจารย์ของ อากิ รอส และเป็นผู้ค้นพบ "แฟนธอม" พลังงานในตัวมนุษย์ ชื่อของเขาใช้ตัว S แทนตัว C
ไฟนอลแฟนตาซี อันลิมิเต็ด
  ซิด เป็นตัวละครตัวหนึ่งของเรื่อง เขาเป็นนักประดิษฐ์ที่มักชอบตั้งชื่อให้กับเครื่องจักรเป็นชื่อผู้หญิงและมักอาลัยกับเครื่องจักรเหล่านั้นเมื่อมัยเสียหายไป เขาแตกต่างจากซิดคนอื่นๆตรงที่เขาค่อนข้างเป็นคนหนุ่มมาก

| ซิด เป็นบทความเกี่ยวกับ วิดีโอเกม หรือ เกมคอมพิวเตอร์ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ซิด ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%8B/%E0%B8%B4/%E0%B8%94/%E0%B8%8B%E0%B8%B4%E0%B8%94.html".

หมวดหมู่: ตัวละครไฟนอลแฟนตาซี | บทความเกี่ยวกับ เกมคอมพิวเตอร์และวิดีโอเกม ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Français
- 日本語